CELEX: 32012D0793
Language: bg
Date: 2012-12-11 00:00:00
Title: 2012/793/ЕС: Решение на Съвета от 11 декември 2012 година за сключване на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и на Протокола между Европейския съюз и правителството на Руската федерация относно техническите условия и ред по посоченото споразумение

19.12.2012   
            
            
               BG
            
            
               Официален вестник на Европейския съюз
            
            
               L 349/3
            
         РЕШЕНИЕ НА СЪВЕТА
   от 11 декември 2012 година
   за сключване на Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и на Протокола между Европейския съюз и правителството на Руската федерация относно техническите условия и ред по посоченото споразумение
   (2012/793/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               В съответствие с Решение 2012/105/ЕС на Съвета (1) Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз (наричано по-нататък „споразумението“), и Протоколът между Европейския съюз и правителството на Руската федерация относно техническите условия и ред по посоченото споразумение (наричан по-нататък „протоколът“) бяха подписани на 16 декември 2011 г. при условие за сключването им.
            
         
               (2)
            
            
               Споразумението и протоколът следва да бъдат одобрени,
            
         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейския съюз и Руската федерация за управлението на тарифните квоти, прилагани по отношение на износа на дървен материал от Руската федерация за Европейския съюз, и Протоколът между Европейския съюз и правителството на Руската федерация относно техническите условия и ред по посоченото споразумение се одобряват от името на Съюза (2).
   Член 2
   Председателят на Съвета посочва лицето(ата), упълномощено(и) да извърши(ат) от името на Съюза предвиденото в споразумението и в член 26, параграф 2 от протокола уведомление, за да се изрази съгласието на Съюза да бъде обвързан със споразумението и протокола (3).
   Член 3
   Настоящото решение влиза в сила в деня на приемането му.
   
      Съставено в Брюксел на 11 декември 2012 година.
      
         
            За Съвета
         
         
            Председател
         
         A. D. MAVROYIANNIS
      
   
   
      (1)  ОВ L 57, 29.2.2012 г., стр. 1.
   
      (2)  Споразумението и протоколът са публикувани в ОВ L 57 от 29.2.2012 г. заедно с решението за подписването им.
   
      (3)  Датата на влизане в сила на споразумението и протокола ще бъде публикувана в Официален вестник на Европейския съюз от Генералния секретариат на Съвета.